KYK: Koningin ry sit-sit so | Netwerk24
Jake: 'Daar broei g'n onmin by Loftus'
Hy raak soms mismoedig wanneer hy in die media lees dat hy te hard op sy spelers is en sy menseverhoudings bevraagteken word, sê Jake White, die Bulle se direkteur van rugby.
Schuster: 'n Strafskop vir 'n poep?
Schuster vir president! Só het baniere dit tydens 1995 se Wêreldbeker-rugbytoernooi in Suid-Afrika uitbasuin.
KYK: Koningin ry sit-sit so
01 Junie 2020 11:07
Koningin Elizabeth is Sondag afgeneem waar sy tuis by die Windsor-kasteel op die 14-jarige perd Balmoral Fern gery het terwyl Brittanje ook begin om sy inperkingsmaatreëls te verslap.
Die 94-jarige koningin is sedert die begin van die inperking tuis saam met haar eggenoot, prins Philip (98), berig Reuters.
Die monarg het 'n kleurvolle kopdoek, 'n tweedbaadjie, perdrybroek, wit handskoene en stewels aangehad. Die koningin is van haar hoofperdekneg, Terry Pendry, vergesel en hulle het deurentyd 'n gesonde afstand van mekaar gehandhaaf, berig Daily Mail.
BBC berig die laaste foto wat van die koningin geneem is, was toe sy op 19 Maart van Buckingham-paleis na haar Berkshire-tuiste geneem is. Een van haar corgi-hondjies, sy het twee genaamd Candy en Vulcan, kon saam met haar in die motor gesien word.
Die koningin het die dag voor haar beplande vertrek nog amptelike pligte verrig, maar het haar weeklikse vergadering met die premier, Boris Johnson, oor die telefoon gehou eerder as van aangesig tot aangesig soos gewoonlik.
Die koningin het gedurende die inperking twee seldsame televisietoesprake aan die land gemaak – die eerste was om die land te verseker dat die Covid-19-pandemie oorkom sal word en om te sê diegene wat tans ingeperk word, weer bymekaar sal kan uitkom, en die tweede was oor die 75ste herdenking van die einde van die Tweede Wêreldoorlog.